अजय, संतोष चिराग दा जब-तक पकड़े या मारे नहीं जाते, पुलिस नहीं रुकेगी
{बोकारो गिरिडीह में संयुक्त रूप से चलाए जा रहा है अभियान
{नक्सलियों के चंगुल में नहीं फंस रहे लोग, बच्चों को किया जा रहा अगवा
भास्करन्यूज|मधुबन
नक्सलीपुलिस के लिए नासूर बनी है। अजय महतो, संतोष, चिराग दा हमेशा से टारगेट में रहे हैं। गिरिडीह और बोकारो में जितने भी ऑपरेशन पुलिस की ओर से संयुक्त रूप से चलाया गया है नि: संदेह इन तीनों को पकड़ने के लिये ही चलाया जा रहा है। जब तक ये तीनों पकड़े या मारे नहीं जाते पुलिस ऑपरेशन नहीं रुकेगी। ये बातें एडीजी अभियान एसएएन प्रधान ने प्रेस वार्ता के दौरान मंगलवार को मधुबन में कही।
उन्होंने कहा कि नक्सली संगठन में आज भगदड़ मची है। संगठन का हर एक सदस्य संगठन छोड़ना चाहता है। नक्सली किसी भी तरह संगठन को बचाने में लगे हैं। भले ही आये दिन नक्सलियों द्वारा पोस्टरबाजी कर आम जनता से संगठन में जुड़ने की अपील कर रहे हैं। पर वास्तविक स्थिति यह है कि नक्सलियों को संगठन में नाबालिग बच्चों के अलावा कोई नहीं मिल रहा है। बहला फुसला कर, पैसे का लोभ देकर या हथियार का डर दिखाकर बच्चों को ही अपने संगठन में शामिल करने में वे जुटे हैं। नौजवान युवक, युवतियां गांव छोड़कर, राज्य छोड़कर बड़े शहरों में जाकर मजदूरी करना पंसद करते हैं। लेकिन वे नक्सलियों के चंगुल में फंसना नहीं चाहते। नक्सलियों के समक्ष हथियार की कमी समस्या बन चुकी है। वे एक एक गोली के मोहताज हो चुके हैं। बताते चलें कि मंगलवार को एक धार्मिक कार्यक्रम के दौरान राज्य के मुख्यमंत्री रघुवर दास की सुरक्षा व्यवस्था का जायजा लेने के क्रम में पत्रकार को संबोधित करते हुए नक्सलियों का सेफ जोन पारसनाथ पर्वत तथा पूरे झारखंड में नक्सलियों की स्थिति के बारे में जानकारी दी। इस दौरान प्रधान ने कहा कि नक्सल प्रभावित क्षेत्र में लगातार सघन छापामारी अभियान चलाया जा रहा है। जल्द ही नक्सलियों के शीर्ष नेताओं को पुलिस गिरफ्तार करेगी। पुलिस अपने बल पर प्रभावित क्षेत्र में आम लोगों को नक्सलियों से उबारने को लेकर गंभीर है।
डीजीपी के साथ एडीजी।
hin_Deva hin_Deva hin_Deva bho_Deva hin_Deva hin_Deva hne_Deva